በ3 ቢሊየን ዶላር የቴክኖሎጂ መንደር ሊገነባ ነዉ
ዘመናዊ የቴክኖሎጂ መንደር በ3 ቢሊየን ዶላር ወጪ ሊገነባ መሆኑ ተገለፀ፡፡የፕሮጀክቱ ዋና ስራ አስኪያጅና ቺፍ ስትራቴጂስት ሚካል ካሚል ለዋልታ እንደገለፁት የፕሮጀክቱ በጀት በዋናነት ከአሜሪካ ባንኮች የተገኘ ነዉ፡፡ፕሮጀክቱ ለ20ሺ ዜጎች የስራ እድል የሚፈጥርና ኢትዮጵያን ከአለም የኢንዱስትሪ መዳረሻዎች አንዷ ያደርጋታልም ብለዋል።ዋና ስራ አስኪያጁ የፕሮጀክቱ የግንባታ ሃሳብ ከ8 አመታት በፊት በአሜሪካ እንደተጠነሰሰ እንጂ ከ “ብላክ ፓንተር” ፊልም የተወሰደ አለመሆኑን ገልጸዋል።በዚህ አንድ አመት ጊዜ ዉስጥም አብዛኞቹ ባለሐብቶች ለፕሮጀክቱ ግንባታ የሚሆን ስፍራን መምረጥን ጨምሮ ሌሎች የቅድመ ግንባታ ስራዎችን ማከናወናቸውን ገልጸዋል።ይህ ዘመናዊ የቴክኖሎጂ መንደር ‹‹ምንጩ›› በሚል ስያሜ በጪስ አባይ እንደሚገነባና ግንባታውም ከ8-10 አመታት እንደሚወስድ ታውቋል፡፡      